**Výlet Bratislava Slovakiatour**

Dňa 31. 01. 2014 sme sa ako žiaci III.A a III.C v rámci predmetu „Podnikanie v cestovnom ruchu“ zúčastnili výstavy Slovakiatour. Výstava sa konala v priestoroch Incheby expo arény v Bratislave. Mohli sme vidieť veľké množstvo informácií o cestovných kanceláriách aj informácie o zahraničných krajinách. Každé stanovište ponúkalo komplexné informácie o regióne. Boli sme zahrnutí užitočnými radami ako stráviť luxusné dovolenky. Spoznali sme tradície a zvyky každej oblasti. Nebola núdza ani o špeciality zo severného Slovenska.

Pri príležitosti návštevy výstavy Slovakiatour v Bratislave, sme zavítali aj do Slovenského parlamentu. Stretli sme tam viacerých významných politikov, aj kandidáta na prezidenta - Jána Hrušovského. Boli sme sa pozrieť aj v rokovacej miestnosti, kde práve prebiehalo hlasovanie.

Prešli sme sa od parlamentu cez Bratislavský hrad až do mesta.

Pálffyho palác – Výstava Mateja Krena s názvom Pasáž je ďalšie miesto, ktoré sme v tento deň videli. Táto výstava pozostáva iba z kníh a zrkadiel, takže keď sme prechádzali cez miestnosť so zrkadlami, mali sme pocit, že pod nami nie je nič len knihy, ktoré smerujú nekonečne ďaleko a my padáme.

Na záver nášho výletu sme žili kultúrne. Išli sme do Slovenského národného divadla do historickej budovy na predstavenie Júlio a Romea. Pozostávalo z hiphopového tanca s motívom Shakespearovej hry Romeo a Júlia. Účinkovali tam tanečníci zo Streed Dance Academy. Bolo to netradičné predstavenie v podaní rôznych tanečných pohybov a choreografií a práve vďaka tej netradičnosti mu dávalo jedinečnosť.

Nikola Grolmusová, III.A